### ZALAEGERSZEGI SZC BÁTHORY ISTVÁN Technikum

***OM azonosító: 203067/012***

***Címe: 8900 Zalaegerszeg, Báthory u. 58.***

***Igazgató: Pusztai Zsuzsanna***

***Beiskolázási felelős: Lékainé Vinkler Mária szakmai igazgatóhelyettes***

***Telefon: 20/940-7685***

***Honlap:*** [***www.bathory.edu.hu***](http://www.bathory.edu.hu)

***E-mail:*** [***titkarsag@bathory.edu.hu***](mailto:titkarsag@bathory.edu.hu)

A 70 éves múltra visszatekintő iskolánk képzési célja kettős: biztos alapokat nyújtson az **érettségire történő felkészítéssel** párhuzamosan a **választott szakma** elsajátításához, illetve a *nemcsak* szakirányú **főiskolai, egyetemi továbbtanuláshoz**, továbbáa különböző területeken működő bel- és külföldi vállalkozások számára versenyképes tudással rendelkező **kereskedelmi, vendéglátó, turisztikai, szépészeti és kreatív szolgáltatásokban,** valamint **élelmiszeripari** területen szakembereket képezzen. Ennek érdekében kiemelt jelentőséget tulajdonítunk az **idegen nyelv**, az **informatika** és a **szakmai tantárgyak** oktatásának.

Kiváló eredménnyel szerepelnek tanulóink az országos szakmai és közismereti tanulmányi, valamint kulturális és sportversenyeken.

Iskolánk nagy gondot fordít a tanórán kívüli szabadidős programok szervezésére (gasztronómiai diákszekció, foci, röplabda, kosárlabda, diákújságírás, könyvtári versenyek és foglalkozások), valamint a **korszerű ismereteken nyugvó gyakorlatorientált képzésre.**

|  |  |  |  |  |  |
| --- | --- | --- | --- | --- | --- |
| **technikumi osztályok** | | | | | |
| ***Belső kód*** | ***Ágazat*** | ***Választ­ható nyelv*** | ***Lehetséges, választható szakmai kimenet*** | ***Felvehető létszám*** |
| **1711** | **Kereskedelem**  5 évfolyamos | angol, német | * **Kereskedő és webáruházi technikus**   A szakma új távlatokat nyit a kereskedelem területén. A szakképzett technikus az általános kereskedelmi folyamatok mellett alapos tudással rendelkezik a marketing, az online értékesítés és webáruházak működésével kapcsolatban. | 10 |
| **1712** | **Turizmus-vendéglátás**  5 évfolyamos | angol, német | * **Vendégtéri szaktechnikus**   A vendéglátó egységben a beszerzési-raktározási, értékesítési tevékenységeket végzi. | 10 |
| **1713** | **Turizmus-vendéglátás**  5 évfolyamos | angol, német | * **Szakács szaktechnikus**   A szakma jó választás azoknak, akik szeretnek alkotni, munkájukkal örömet szerezni másoknak, érdekli őket a szervezés és logisztika. | 10 |
| **1714** | **Turizmus-vendéglátás**  5 évfolyamos | angol, német | * **Cukrász szaktechnikus**   Irányítja, szervezi, ellenőrzi az árubeszerzési, raktározási, a termelési, az értékesítési tevékenységeket. Cukrászsüteményeket, fagylaltokat, bonbonokat, alkalmi díszmunkákat készít. | 8 |
| **1715** | **Turizmus-vendéglátás**  5 évfolyamos | angol, német | * **Turisztikai technikus**   Idegenforgalmi szakember, aki turisztikai vállalkozásokban végez szervezési, idegenvezetési, szervezési, ügyintézői és információs munkát. | 18 |
| **1716** | **Szépészet**  5 évfolyamos | angol, német | * **Fodrász**   A haj, a fejbőr, az arcszőrzet formázását, tisztítását, ápolását, különböző hajvágásokat, színváltoztatást, alkalmi frizura készítését végzi. | 14 |
| **1717** | **Kreatív / I. Kreatív ipar**  5 évfolyamos | angol, német | * **Divat-, jelmez- és díszlettervező**   Ajánlott minden fiatal részére, akit érdekel a divat, az öltözködés és rendelkezik az ehhez szükséges alkotó fantáziával. | 8 |
| **1718** | **Kreatív / III. Vizuális**  5 évfolyamos | angol, német | * **Dekoratőr**   Kirakatokat, kereskedelmi, kiállítási belső és külső teret rendez be, dekorációkat feliratokat készít. A látványterveket szabadkézzel és számítógépes programokkal mutatja be. | 12 |

**A technikumi képzések általános jellemzői:**

* **Az** **5 éves technikumi képzés** **egyesíti a gimnázium és a szakmatanulás előnyeit.**
* **A 4. év végén, a 12. évfolyamon előrehozott érettségi vizsgát tesz a tanuló gimnáziumi tananyagtartalommal matematikából, magyar nyelv és irodalomból, történelemből. Az 5. év végén, a 13. évfolyamon a tanuló idegen nyelvből érettségi vizsgát, valamint a szakmai tárgyakból szakmai vizsgát tesz, ez utóbbi emelt szintű érettségi vizsgával egyenértékű.**
* **Egy idegen nyelv elsajátítására 5 év áll rendelkezésre.** **A választott idegen nyelv az általános iskolában tanult idegen nyelv, két tanult nyelv esetén szintfelmérő dönti el a választást.**
* Az öt év elvégzése után egyszerre kapja kézbe a tanuló az **érettségi bizonyítványt és a középvezetői szintű ismereteket biztosító technikusi oklevelet.**
* **A technikumban végzettek jelentős előnyt élvezhetnek majd a felsőoktatási felvételinél a szakirányú továbbtanulásban.**
* **A 9-10. évfolyamon ágazati alapoktatás folyik, amelynek keretében a tanulók betekintést nyerhetnek az ágazat összes szakképesítésébe. Az ágazati alapvizsga után van lehetőség az adott ágazatban szakmaválasztásra.**
* **A tanulók az ágazati alapoktatásban és a szakirányú oktatás alatt is ösztöndíjat kapnak.**
* A gimnáziumi érettségivel rendelkezőknek és az egyetemi tanulmányaikat feladó fiataloknak lehetőségük van kétéves technikumi képzésre jelentkezni.

**Felvételi vizsga: nincs**

A felvétel feltétele:

* Valamennyi ágazatban az általános iskola eredmé­nyes befejezése.
* Egészségügyi vizsgálat: valamennyi ágazat esetében.
* Pályaalkalmassági vizsgálat: 1712, 1713,1714,1715,1717 és 1718 kódszámú szakmák esetében.

Rangsorolás:

Valamennyi ágazatban az általános iskola 5-8. osztályában magyar nyelv és irodalom, idegen nyelv, történelem, mate­matika tantárgyak jegyei alapján számított **pontszám**.

A pontszám kiszámítása BTMN-es és SNI-s tanulók esetén: a hiányzó osztályzatokat a felvételi tantárgyak meglévő osztályzataiból számított kerekített átlaggal pótoljuk. *(Kérjük mellékelni a felvételi laphoz a szakértői véleményt és az iskola határozatát a felmentésről.)*

Kollégiumi elhelyezés lehetősége:

A Zalaegerszegi Városi Középiskolai Kollégium tagintézményeiben.

A beilleszkedési, tanulási, magatartási nehézséggel küzdő (BTMN) tanulókra vonatkozó szabályok:

Intézményünk valamennyi ágazatban fogadja a beilleszkedési, tanulási, magatartási nehézséggel küzdő tanulókat.

|  |  |  |  |  |  |
| --- | --- | --- | --- | --- | --- |
| **szakképző iskolai osztályok** | | | | | |
| ***Belső kód*** | ***Ágazat/ szakma*** | ***Választ­-ható nyelv*** | ***Egyéb információ (megszerezhető szakképesítés)*** | ***Felvehető létszám*** |
| **1721** | **Kereskedelem ágazat** | angol, német | * **Kereskedelmi értékesítő**   **A Kereskedelmi értékesítő** a korszerű eladástechnikák alkalmazásával kiszolgálja és tájékoztatja a vásárlókat.Tevékenysége kiterjed az áru beszerzésére, átvételére, készletezési tevékenységekre is. | 12 |
| **1722** | **Turizmus-vendéglátás ágazat** | angol, német | * **Szakács**   az éttermi konyhán dolgozó szakember, aki dolgozhat közétkeztetésben, **hidegkonyhán, protokoll, vagy a la carte szakácsként**. Azoknak a **kreatív** fiataloknak ajánljuk, akik szeretnek alkotni, **folyamatos fejlődésre** és változatos munkára vágynak. | 24 |
| **1723** | **Turizmus-vendéglátás ágazat** | angol, német | * **Pincér-vendégtéri szakember**   a vendéglátó egységekben fogadja az érkező vendégeket, **szakmai ajánlást tesz étel- és italfogyasztásra, kávékülönlegességeket, koktélokat készít**, magas szinten kommunikál magyar és **idegen nyelven.** Kezeli az **éttermi szoftvereket.** | 14 |
| **1724** | **Turizmus-vendéglátás ágazat** | angol, német | * **Cukrász**   cukrászsüteményeket, fagylaltokat, bonbonokat és alkalmi tortákat készít. A szakmát azoknak a fiataloknak ajánljuk, akik ötletes, **kreatív, egyedi, művészi** tevékenységben kívánják önmagukat megvalósítani. | 10 |
| **1725** | **Élelmiszeripar ágazat** | angol, német | * **Pék-cukrász**   A pék-cukrász képesítéssel rendelkező szakember rendelkezik a pék és a cukrász szakma alapjainak ismeretivel. | 12 |

Információk a szakképző iskolai képzésről:

* Aszakképző iskola **három** **év** során képezi a szakma ifjú mestereit.
* **A 9. évfolyamon ágazati alapoktatás folyik, amelynek keretében a tanulók betekintést nyerhetnek az ágazat összes szakképesítésébe. Az ágazati alapvizsga után van lehetőség az adott ágazatban szakmaválasztásra.**
* **A 10-11. évfolyamon szakirányú oktatás folyik** duális keretek között, munkaszerződés keretében. A szakképzési munkaszerződéssel munkabér, esetenként egyéb juttatások és biztosított jogviszony jár.
* **A tanulók az ágazati alapoktatásban ösztöndíjat kapnak.**
* A szakképesítést szerzett tanulók **2 éves érettségire** felkészítő oktatásban vehetnek részt, esti munkarendben.
* A 10. évfolyamot sikeresen befejezett tanulók jelentkezhetnek a szakképző iskola közismereti oktatás nélküli szakirányú oktatására.

**Felvételi vizsga: nincs**

A felvétel feltétele:

* Valamennyi ágazatban az általános iskola eredmé­nyes befejezése.
* Egészségügyi vizsgálat: minden ágazat esetében.
* Pályaalkalmassági vizsgálat: valamennyi kódszámú szakma esetében.

Rangsorolás:

Valamennyi ágazatban az általános iskola 5-8. osztályában magyar nyelv és irodalom, idegen nyelv, történelem, mate­matika tantárgyak jegyei alapján számított **pontszám**.

A pontszám kiszámítása BTMN-es és SNI-s tanulók esetén: a hiányzó osztályzatokat a felvételi tantárgyak meglévő osztályzataiból számított kerekített átlaggal pótoljuk. *(Kérjük mellékelni a felvételi laphoz a szakértői véleményt és az iskola határozatát a felmentésről.)*

Kollégiumi elhelyezés lehetősége:

A Zalaegerszegi Városi Középiskolai Kollégium tagintézményeiben.

A sajátos nevelési igényű (SNI) tanulókra vonatkozó információk:

Iskolánk szakképző osztályaiban fogadja az egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő tanulókat.

A beilleszkedési, tanulási, magatartási nehézséggel küzdő (BTMN) tanulókra vonatkozó szabályok:

Intézményünk valamennyi ágazatban fogadja a beilleszkedési, tanulási, magatartási nehézséggel küzdő tanulókat.

Nyílt nap ideje:

Óralátogatási lehetőség: 2023.november 30. 7:50-12:15

Interaktív szakmabemutatók: 2023.december 7. 8:00-12:00

Tájékoztató, konzultáció: 2023.december 7. 16:30

Személyes tájékoztatás esetén a helyszín: Zalaegerszegi Szakképzési Centrum Báthory István Technikum

8900 Zalaegerszeg, Báthory u. 58.

Elérhetőségek:

A 92/815-510 telefonszámon és a [titkarsag@bathory.edu.hu](mailto:titkarsag@bathory.edu.hu) e-mail címen. Az iskola honlapja: [***www.bathory.edu.******hu***](http://www.bathory.edu.hu)

|  |  |  |  |  |
| --- | --- | --- | --- | --- |
| **közismereti tartalom nélküli**  **szakmai oktatás**  *Tanulói jogviszonyban (25. életév alatt), nappali rendszerben* | | | | |
| ***Szakma neve*** | ***Szakmaazonosító szám*** | ***Bemeneti követelmény*** | ***max. képzési idő*** | ***Választható idegen nyelv*** |
| Cukrász | 4 1013 23 01 | befejezett  10. évfolyam | 2 év | német, angol |
| Szakács | 4 1013 23 05 | befejezett  10. évfolyam | 2 év | német, angol |
| Pincér-vendégtéri szakember | 4 1013 23 04 | befejezett  10. évfolyam | 2 év | német, angol |
| Kereskedelmi értékesítő | 4 0416 13 02 | befejezett  10. évfolyam | 2 év | német, angol |
| Kereskedő és webáruházi technikus | 5 0416 13 03 | érettségi bizonyítvány | 2 év | német, angol |
| Vendégtéri szaktechnikus | 5 1013 23 08 | érettségi bizonyítvány | 2 év | német, angol |
| Szakács szaktechnikus | 5 1013 23 02 | érettségi bizonyítvány | 2 év | német, angol |
| Turisztikai technikus | 5 1015 23 07 | érettségi bizonyítvány | 2 év | német, angol |
| Fodrász | 5 1012 21 01 | érettségi bizonyítvány | 2 év | német, angol |
| **közismereti tartalom nélküli, rövidített idejű**  **szakmai oktatás**  *Felnőttképzési jogviszonyban* | | | | |
| Cukrász | 4 1013 23 01 | befejezett  10. évfolyam | 1,5 év | német, angol |
| Szakács | 4 1013 23 05 | befejezett  10. évfolyam | 1,5 év | német, angol |
| Pincér-vendégtéri szakember | 4 1013 23 04 | befejezett  10. évfolyam | 1,5 év | német, angol |
| Kereskedelmi értékesítő | 4 0416 13 02 | befejezett  10. évfolyam | 1,5 év | német, angol |